
Da li je zabranjeno uzimanje milostinje štićenicima Hašimove porodice?


* 
* 
* 
* 
* 
* 
* 

 
Da li je zabranjeno uzimanje milostinje štićenicima Hašimove porodice?

Ebu Rafi, radijallahu anhu, pripovijedao je da je Resulullah, sallallahu alejhi ve sellem, poslao nekog čovjeka iz plemena Benu Mahzum da sakuplja ***[zekat](https://pitajucene.com/search/zekat/questions/ "Pretraži pitanja o zekatu")***, pa je on predložio Ebu Rafiju: “Pođi sa mnom, i ti ćeš dobiti određeni dio!” Ebu Rafi odgovori: “Neću, sve dok ne upitam Poslanika, sallallahu alejhi ve sellem, u vezi s tim.” Otišao je i upitao ga, pa mu je Resulullah, sallallahu alejhi ve sellem, odgovorio: “Štićenik odredene porodice pripada joj; njje nam dopušteno uzimati milostinju.”


Propisi u vezi s poglavljem


Prvo, imam Eš-Ševkani zapisao je: “***[Hadis](https://pitajucene.com/search/Hadis/questions/ "Pretraži pitanja o hadisima")*** ukazuje na to da je Poslaniku, sallallahu alejhi ve sellem, njegovoj porodici i štićenicima Hašimove porodice zabranjeno uzimanje zekata, čak i ako rade na njegovom sakupljanju.”


Drugo, štićenici supruga Hašimovića nemaju status štićenika Hašimovića, i njima je dopušteno uzimanje zekata. Kada je riječ o tome, postoji nekoliko hadisa koji o tome govore. Jedan je od njih hadis u kojem stoji da je Aiša, radijallahu anha, htjela kupiti Beriru, da je oslobodi, ali su njezini štićenici uvjetovali da, nakon njenog oslobađanja, zadrže pravo naslijeđa na njenu imovinu. To je Aiša, radijallahu anha, spomenula Vjerovjesniku, sallallahu alejhi ve sellem, a on joj je rekao sljedeće: “Kupi je, zaista pravo na naslijeđe zadržava onaj ko roba oslobodi. ” Aiša, radijallahu anha, govorila je: ”Jednom prilikom neko je Poslanlku, sallallahu alejhi ve sellem, donio meso pa sam rekla: ‘To meso je milostinja koja je data Beriri!’ A Resulullah, sallallahu alejhi ve sellem, na to je rekao: ‘Meso je glede nje milostinja, a glede nas poklon. “‘


\_\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


